Frederik de Houtman

Frederik de Houtman eller Frederick De Houtman (født 1571 i Gouda i Nederland, død 21. oktober 1627 i Alkmaar) var en nederlandsk sjøfarer og oppdagelsesreisende som seilte langs Australias vestkyst på vei til Batavia i Nederlandsk India.

 Liv og virke 
Frederik de Houtman assisterte sin landsmann, sjøfareren Pieter Dirkszoon Keyser, med astronomiske observasjoner på sin første ekspedisjon fra Nederland til Ostindia i 1595-1597.

De Houtman var en eldre bror til Cornelis de Houtman som ble drept på en annen ekspedisjon i 1598-1599. Frederik ble fengslet av sultanen av Aceh i det nordlige Sumatra, men utnyttet tiden i fengselet til å studere det lokale malayiske språket og foreta astronomiske observasjoner.

I 1603, etter sin tilbakekomst til Nederland, publiserte de Houtman sine stjerneobservasjoner i en appendiks til sin bok om malayiske og malagassiske språk.Fr. de Houtman, Spraeck ende woord-boeck, in de Maleysche ende Madagaskarsche talen, met vele Arabische ende Turcsche woorden. Inhoudende twaelf tsamensprekeninghen inde Maleysche, ende drie in de Madagaskarsche spraken, met alderhande woorden ende namen, ghestela naer dordre vanden A.B.C. alles int Nederduytsch gestellt: noch zijn hier byghevoecht de declinatien van vele vaste Sterren, staende ontrent den Zuyd-pool (Amsterdam: Jan Evertsz. Cloppenburch, 1603) online link.

I 1619 seilte han til Ostindia igjen for VOC (Det nederlandske ostindiske kompani), de Houtman med skipet Dordrecht og Jacob d'Edel med skipet Amsterdam kom tett på land ved den australske vestkyst nær det som nå er Perth. De kalte området d'Edelsland. Herfra seilte de nordpå langs kysten og kom til en gruppe sandbanker som de så vidt unngikk, og som så fikk navnet Houtman Abrolhos. De Houtman gikk i land i området kjent som Eendrachtsland, som tidligere var oppdaget av Dirck Hartog. I sin journal identifiserte de Houtman disse kyststrekningene som Marco Polos land Beach eller Locach, som ble vist på tidens kart, som for eksempel det av Jan Huygen van Linschoten.Brev fra kommandør Frederik de Houtman til Amsterdams Kammer, 7. oktober 1620, Algemeen Rijksarchief, The Hague, 982, 1620 II, fol147-151, fol.148r; sitert i P. A. Leupe, De Reizen der Nederlanders naar het Zuidland of Nieuw-Holland in de 17e en 18e eeuw, Amsterdam, G. Hulst van Keulen, 1868, p.29, 32; cited in Frederik Willem Stapel, De Oostindische Compagnie en Australië, Amsterdam, P.N. van Kampen, 1937, pp.11 en 28.

De Houtman døde den 21. oktober 1627 i Alkmaar i Holland.

 Referanser 

 Eksterne lenker 

 Ian Ridpath's Star Tales
 Knobel, E. B., "On Frederick de Houtman's catalogue of southern stars, and the origin of the southern constellations",Monthly Notices of the Royal Astronomical Society, Vol. 77, p. 414-432. (ADS)

Kategori:personer fra Gouda
Kategori:Nederlandske oppdagere
Kategori:Nederlandske astronomer
Kategori:Nederlandske lingvister